b'\n_START_ARTICLE_\nLimbuvanas\n_START_SECTION_\nIstorija\n_START_PARAGRAPH_\nManoma, kad limb\xc5\xb3 ir vis\xc5\xb3 kirant\xc5\xb3 prot\xc4\x97viai kadaise vald\xc4\x97 Katmandu sl\xc4\x97n\xc4\xaf kaip Kirat\xc5\xb3 dinastija, o v\xc4\x97liau i\xc5\xa1sik\xc4\x97l\xc4\x97 \xc4\xaf rytus.\n_START_SECTION_\n10 karalys\xc4\x8di\xc5\xb3\n_START_PARAGRAPH_\nPirmosios \xc5\xbeinios apie Limbuvan\xc4\x85 yra i\xc5\xa1 VI a., kuomet susiformavo 10 karalys\xc4\x8di\xc5\xb3 su savo valdov\xc5\xb3 dinastijomis. Limb\xc5\xb3 kalba jos vadinamos jakthung laad\xc5\xbee, ir v\xc4\x97liau jos vaidino svarb\xc5\xb3 vaidmen\xc4\xaf Limbuvano istorijoje. Valstyb\xc4\x97s vadinosi: Tambanas, Maiva, Athraja, Jangvarokas, Pantharas, Phedapas, Ilamas, Bodhejus, Thara, \xc4\x8cetaras.\n_START_SECTION_\nLimb\xc5\xb3 kult\xc5\xabrinis atgimimas\n_START_PARAGRAPH_\nNuo XVII a. pa\xc5\xa1on\xc4\x97je augant tibetie\xc4\x8di\xc5\xb3 kult\xc5\xabros Butano ir Sikimo karalyst\xc4\x97ms, Limbuvanas neteko kai kuri\xc5\xb3 rytini\xc5\xb3 teritorij\xc5\xb3, ir \xc4\x8dia prasid\xc4\x97jo tibeto kult\xc5\xabros bei religijos ekspansija. Prie\xc5\xa1inantis jam, limb\xc5\xb3 tarpe prasid\xc4\x97jo kult\xc5\xabrinis atgimimas, kuomet buvo atnaujintas limb\xc5\xb3 ra\xc5\xa1to naudojimas, sukurta daug literat\xc5\xabros k\xc5\xabrini\xc5\xb3.'